ai4bharat/Pralekha huggingface dataset:
आरोग्य आणि कुटुंब कल्याण मंत्रालय
कोविड 19 लसीकरणाबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 53.24 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 2.25 कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्र सरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवणार आहे.
|
|
VACCINE DOSES
|
|

|
|
SUPPLIED
|
|
53,24,44,960
|
|
IN PIPELINE
|
|
72,40,250
|
|
CONSUMPTION
|
|
51,56,11,035
|
|
BALANCE AVAILABLE
|
|
2,25,03,900
केंद्र सरकारने आतापर्यंत सर्व स्त्रोताद्वारे 53.24 कोटींपेक्षा जास्त  लसींच्या मात्रा राज्ये/ केंद्र शासित प्रदेशांना पुरवल्या आहेत.आणखी 72,40,250 मात्रा पुरवठ्याच्या मार्गावर आहेत.
आज सकाळी 8 वाजेपर्यंत उपलब्ध माहितीनुसार,
वाया गेलेल्या मात्रांसह एकूण 51,56,11,035 मात्रा देण्यात आल्या आहेत.
याशिवाय लसीच्या 2.25 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
संरक्षण मंत्रालय
प्रजासत्ताक दिन आणि स्वातंत्र्य दिन सोहळ्यासाठीच्या प्रवेशिकांचे वितरण झाले डिजिटल
पाहुण्यांना ई-आमंत्रणे देण्यासह सर्वसामान्यांना तिकिटांची ऑनलाईन विक्री करण्यासाठी आमंत्रण व्यवस्थापन पोर्टलचा संरक्षण राज्यमंत्र्यांनी केला प्रारंभ
नवी दिल्ली, 6 जानेवारी 2023
प्रजासत्ताक दिन आणि स्वातंत्र्यदिनाच्या सोहळ्याचे साक्षीदार होण्यासाठी, यापुढे मान्यवरांना/पाहुण्यांना ई-आमंत्रणे आणि तिकिटांची ऑनलाईन विक्री करण्यासाठी, सरकारच्या ई-प्रशासन उपक्रमाचा एक भाग म्हणून, एका ऑनलाईन आमंत्रण व्यवस्थापन पोर्टलचा  प्रारंभ संरक्षण राज्यमंत्री अजय भट्ट यांनी 06 जानेवारी 2023 रोजी नवी दिल्ली येथे केला. हे पोर्टल मान्यवरांना आणि पाहुण्यांना ऑनलाईन प्रवेशिका जारी करण्याची सुविधा प्रदान करते आणि कोणत्याही भौगोलिक स्थानावरून सर्वसामान्यांना ऑनलाईन तिकीट खरेदी करण्याची तरतूद या पोर्टलमध्ये करण्यात आली आहे.
हे आमंत्रण पोर्टल, संपूर्ण प्रक्रिया वापरणाऱ्याला सोयीची , पर्यावरणस्नेही बनवेल तसेच सरकार आणि सामान्य जनता यांच्यातील दरी कमी करेल. याची तपशीलवार प्रक्रिया खालील दुव्याच्या माध्यमातून पाहता येईल :
हे पोर्टल म्हणजे ‘डिजिटल इंडिया’ उपक्रमातील आणखी एक मैलाचा दगड आणि पंतप्रधान नरेंद्र मोदी यांच्या , सोपे, प्रभावी, आर्थिक आणि पर्यावरणस्नेही प्रशासनावर आधारित असलेल्या ई-प्रशासन मॉडेलच्या संकल्पनेच्या दिशेने एक पाऊल आहे, असे यावेळी बोलताना अजय भट्ट यांनी सांगितले. प्रत्येक नागरिकाचे जीवन सुलभ व्हावे यासाठी सरकार कटिबद्ध असून ‘डिजिटल इंडिया’ तसेच ‘किमान शासन , कमाल प्रशासन ’ हे सरकार आणि लोकांना एकत्र आणत आहे, असे त्यांनी नमूद केले.
या निमंत्रण पोर्टलमुळे लोकांना प्रजासत्ताक दिन सोहळ्यानिमित्त  तिकिटे खरेदी करणे सोपे होईल आणि छपाईसाठी वापरल्या जाणार्या कागदाची मोठ्या प्रमाणात बचत होईल, या वस्तुस्थितीचे संरक्षण राज्यमंत्र्यांनी कौतुक केले. ते पुढे म्हणाले, की या पोर्टलमुळे प्रजासत्ताक दिन सोहळा  अधिक सुरक्षित पद्धतीने साजरा होईल.
आमंत्रण पोर्टलमध्ये खालील वैशिष्ट्ये आहेत:
सुरक्षा अधिक बळकट होण्यासाठी क्यू आर  कोड-आधारित प्रमाणीकरण.
- ईमेल/एसएमएसद्वारे पास/तिकिटांचे डिजिटल वितरण.
- रद्द न करता येणारी आणि अहस्तांतरणीय तिकिटे.
- निमंत्रितांकडून स्वीकृती मिळविण्यासाठी पाससाठी आरएसव्हीपी  पर्याय
- भविष्यातील इतर कार्यक्रमांच्या चांगल्या नियोजनासाठी कार्यक्रमानंतरच्या डेटाचे विश्लेषण करणे शक्य होणार.
या पोर्टलद्वारे ई-आमंत्रण पत्रिकेचे वाटप करण्याव्यतिरिक्त, तिकिटांच्या खरेदीसाठी खालील ठिकाणी बूथ/काउंटर स्थापित केले जातील, जिथे संरक्षण मंत्रालयाद्वारे ऑनलाइन तिकिटांची सोय उपलब्ध केली जाईल:
- सेना भवन 
- शास्त्री भवन 
- जंतरमंतर 
- प्रगती मैदान 
- संसद भवन  – खासदारांसाठी विशेष काउंटर 
यासाठीची वेळ सकाळी  आणि दुपारी  असेल. या संदर्भातल्या अधिक माहितीसाठी, www.mod.gov.in, www.indianrdc.mod.gov.in. या संकेतस्थळाला भेट द्या.
S.Patil/Sonal C/Vikas/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
पंतप्रधान कार्यालय
अमेरिकेचे राष्ट्राध्यक्ष म्हणून जो बायडन यांनी कार्यभार सांभाळल्याबद्दल पंतप्रधान नरेंद्र मोदींनी केले त्यांचे अभिनंदन
अमेरिकेचे नवे अध्यक्ष म्हणून जो बायडन यांनी कार्यभार सांभाळल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
“जो बायडन यांनी राष्ट्राध्यक्षपदाचा कार्यभार स्वीकारल्याबद्दल हार्दिक अभिनंदन! त्यांच्या कार्यकाळात, भारत-अमेरिकेदरम्यानचे संबंध अधिक दृढ करण्यासाठी काम करण्यास मी उत्सुक आहे.
अमेरिकेचे नेतृत्व करण्याचा त्यांचा कार्यकाळ यशस्वी होवो,यासाठी माझ्या अनेक शुभेच्छा ! भारत आणि अमेरीकेसमोरील अनेक सामाईक आव्हानांचा सामना करण्यासाठी तसेच, जगातिक शांतता आणि सुरक्षिततेसाठी आम्ही एकत्रित व परस्पर सामंजस्याने काम करत राहू.
भारत-अमेरिकेतील भागीदारी सामाईक मुल्यांवर आधारलेली आहे. आमचा एक भक्कम आणि बहुआयामी सामाईक अजेंडा असून, वाढत्या आर्थिक भागीदारी तसेच लोकांमधील परस्पर संबधांतील वृद्धीमुळे दोन्ही देशांचे सबंध अधिक दृढ झाले आहेत. ही भागीदारी आणखी नव्या उंचीवर घेऊन जाण्याच्या दृष्टीने राष्ट्राध्यक्ष जो बायडन यांच्यासोबत काम करण्यास आम्ही कटिबद्ध आहोत.”
Jaydevi PS/RI/CY
कोळसा मंत्रालय
औष्णिक विद्युत निर्मिती प्रकल्पांना 22 लाख टन कोळशाचा विक्रमी पुरवठा केल्याबद्दल केंद्रीय मंत्री प्रल्हाद जोशी यांनी कोळसा कंपन्यांचे केले कौतुक
कोळसा मंत्रालयाने 28 ऑक्टोबर 2021 ला औष्णिक विद्युत निर्मिती प्रकल्पांना 22 लाख टन कोळशाचा पुरवठा करून उल्लेखनीय कामगिरी बजावल्याबद्दल केंद्रीय कोळसा, खाण आणि संसदीय व्यवहार मंत्री प्रल्हाद जोशी यांनी आनंद व्यक्त केला आहे.
ट्विट संदेशाद्वारे केंद्रीय मंत्री म्हणाले की या एकूण कोळशापैकी 18 लाख टन कोळशाचा पुरवठा कोल इंडिया मर्या. या कंपनीने केला आहे. सर्व कोळसा कंपन्यांचे अभिनंदन करताना केंद्रीय मंत्री प्रल्हाद जोशी यांनी त्यांना अधिकाधिक कोळसा उत्पादन आणि पुरवठा करण्याची विनंती केली
पंतप्रधान कार्यालय
पंतप्रधान नरेंद्र मोदी यांचा फ्रान्समध्ये ‘ग्रँड क्रॉस ऑफ द लिजन ऑफ ऑनर’ या फ्रान्सच्या सर्वोच्च पुरस्काराने सन्मान
फ्रान्सचे अध्यक्ष एम्मान्युएल मॅक्राँ यांनी ‘ग्रँड क्रॉस ऑफ द लिजन ऑफ ऑनर’ या फ्रान्सच्या सर्वोच्च पुरस्काराने पंतप्रधान नरेंद्र मोदी यांचा सन्मान केला. या पुरस्काराबद्दल पंतप्रधानांनी भारतीय जनतेच्या वतीने फ्रान्सचे अध्यक्ष मॅक्राँ यांचे आभार मानले. पॅरिसमधील एलिसी पॅलेस येथे या पुरस्कार सोहळ्याचे आयोजन करण्यात आले.
माहिती आणि प्रसारण मंत्रालय
इफ्फी चित्रपटांतील संगीत आणि चित्रपट यांच्यातील संवाद
‘सेव्हन लास्ट वर्डस्’ च्या निर्मितीमध्ये संगीताचे मोठे योगदान-केवेह नाबातियन
‘क्लिओ’ वैश्विक चित्रपट-इव्हा कुल
गोवा, 22 नोव्हेंबर 2019
संगीत विश्वाला आत्मा देते, मनाला पंख देते, कल्पना शक्तीला भरारी देते आणि सर्व गोष्टींना जीवन देते. 50व्या इफ्फी महोत्सवातील माध्यम कक्षात आज चित्रपटांमध्ये संगीताच्या शक्तीचा वापर करणारे दिग्दर्शक आणि कलाकार उपस्थित होते. ‘द सेवन लास्ट वर्डस्’मधील कलाकार आणि ‘क्लिओ’ या बेस्नियन चित्रपटाचे दिग्दर्शक पत्रकार परिषदेत सहभागी झाले.
‘सेव्हन लास्ट वर्डस्’ चित्रपटाच्या निर्मितीबद्दल बोलताना या चित्रपटाच्या सात दिग्दर्शकांपैकी एक दिग्दर्शक कावेह नाताबियन यांनी सांगितले की ‘सेव्हन लास्ट वर्डस्’ हा चित्रपट फ्रान्झ जोसेफ हेडनच्या विख्यात सुरवटीवर आधारीत आहे. धार्मिक लिखाण हा जरी या चित्रपटाचा पाया असला, तरी नश्वरतेला तोंड देणाऱ्या मानवाची कल्पना हा एक वैश्विक विषय आहे. सुरुवातीला मी स्वत: हा चित्रपट दिग्दर्शित करणार होतो. पण त्यात केवळ एकाच व्यक्तीचा दृष्टीकोन दिसला असता आणि या चित्रपटासाठी एकापेक्षा अधिक दृष्टीकोन असणे महत्वाचे आहे, असे त्यांनी सांगितले.
या चित्रपटात संगीताने सर्व बांधण्याची किमया केली असून मृत्यू, पुनर्जन्म, स्वातंत्र्य या सारख्या कल्पनांना साधणारा हा चित्रपट अंतर्मुख करणारा आणि अतिशय संवेदनशील आहे. हेडनच्या संगीत रचना जरी 15व्या शतकाच्या उत्तरार्धातल्या असल्या तरी त्यातील संगीत आजच्या काळाचेही प्रतिनिधीत्व करते, असे ते म्हणाले.
‘सेव्हन लास्ट वर्डस्’ चे सह दिग्दर्शक जुआन एँड्रेम अरांगो यांनी हा चित्रपट दिग्दर्शित करणे हा आनंददायी आणि आल्हादक अनुभव असल्याचे सांगितले. आरियाना लोरीन या सह दिग्दर्शिकेने या चित्रपटात संगीताने धागे जुळले असल्याचे सांगितले. या चित्रपटातील कलाकार जेरेमी पॉलिऑट यांनी नि:शब्दपणे भावना व्यक्त करणे हे मोठे आव्हान असल्याचे सांगितले.
‘क्लिओ’च्या दिग्दर्शिका इव्हा कुल यांनी हा चित्रपट मोटार अपघातात आई-वडील गमावलेल्या एका मुलाचे संगीताच्या माध्यमातून दु:खाशी जुळवून घेण्याची गोष्ट आहे, असे सांगितले. हा चित्रपट मानवी आशेबद्दलही आहे. प्रत्येक जण भरोसा ठेवू शकेल, असा हा वैश्विक चित्रपट आहे. मी देखील कोणाला तरी मोटार अपघातात गमावले होते त्यामुळे हा वैयक्तिक चित्रपट आहे, असे त्या म्हणाल्या. या चित्रपटातील संगीताच्या भूमिकेवर भर देताना त्या म्हणाल्या की रशियन शास्त्रीय संगीताचे संगीतकार रॅचमिनोफ यांनी या चित्रपटात महत्वपूर्ण भूमिका बजावल्याचे सांगितले.
G.Chippalkatti/J.Patankar/P.Kor
(Visitor Counter : 75
गृह मंत्रालय
विशेष संरक्षण पथकाबाबत राहुल गांधी यांनी केलेल्या वक्तव्यासंदर्भात स्पष्टीकरण
(नवी दिल्ली, 24 सप्टेंबर 2018
‘पंतप्रधान नरेंद्र मोदी यांच्या सुरक्षेसाठी नियुक्त करण्यात आलेल्या एसपीजी म्हणजेच विशेष संरक्षण पथकाच्या प्रमुखांनी राष्ट्रीय स्वयंसेवक संघाने निवडलेल्या व्यक्तींचा या पथकात अधिकारी म्हणून समावेश करण्यास नकार दिल्यामुळे त्यांना या पदाचा राजीनामा द्यावा लागला’ असे वक्तव्य राहुल गांधी यांनी शनिवारी  नवी दिल्लीत केल्याचे वृत्त काही प्रसारमाध्यमांनी प्रसिद्ध केले आहे.
राहुल गांधी यांच्या या वक्तव्याची शहानिशा करण्यात आली आहे. त्यांनी उल्लेख केलेले अधिकारी, एसपीजीचे माजी संचालक विवेक श्रीवास्तव यांनी यासंदर्भात खुलासा केला असून त्यांचे राहुल गांधी यांच्याशी कधीही अशा प्रकारचे बोलणे झाले नाही असे त्यांनी म्हटले आहे. एसपीजीच्या इतर अधिकाऱ्यांची त्यांचे व्यवसायानिमित बोलणे होत असते. मात्र, राहुल गांधी यांच्याशी बोलतांना, नव्या संचालकांची नियुक्ती अथवा त्यांनी पद सोडण्याविषयी कधीही चर्चा झालेली नाही असे श्रीवास्तव यांनी स्पष्ट केले.
एसपीजी ही एक व्यावसायिक संस्था असून पंतप्रधान, माजी पंतप्रधान आणि त्यांच्या कुटुंबियांच्या सुरक्षेची जबाबदारी या संस्थेकडे आहे. या पथकाविषयी राहुल गांधी यांनी केलेले वक्तव्य निराधार, तथ्यहीन आणि दुर्दैवी असल्याचे गृह मंत्रालयाने आपल्या प्रसिद्धी पत्रकात म्हटले आहे.
N.Sapre/R.Aghor/P.Kor
पंतप्रधान कार्यालय
पंतप्रधानांनी थेवर जयंतीनिमित्त पसुम्पोन मुथुरामलिंग थेवर यांच्या योगदानाचे स्मरण केले
पंतप्रधान नरेंद्र मोदी यांनी थेवर जयंतीनिमित्त प्रख्यात पसुम्पोन मुथुरामलिंग थेवर यांच्या समृद्ध योगदानाचे स्मरण केले.
एका ट्विटमध्ये पंतप्रधान म्हणाले;
"थेवर जयंतीच्या विशेष प्रसंगी, मी प्रख्यात पसुम्पोन मुथुरामलिंगा थेवर यांच्या समृद्ध योगदानाचे स्मरण करतो. अत्यंत शूर आणि दयाळू असलेल्या थेवर यांनी आपले जीवन जनतेचे कल्याण आणि सामाजिक न्यायासाठी समर्पित केले. त्यांनी शेतकरी आणि कामगारांच्या कल्याणासाठी निरंतर प्रयत्न केले.
सुक्ष्म, लघु आणि मध्यम उदयोग मंत्रालय
सूक्ष्म, लघु आणि मध्यम उद्योग मंत्रालयाने उद्योग आधार कराराची वैधता 31 मार्च 2021 पासून 31 डिसेंबर 2021 पर्यंत वाढवली
सूक्ष्म, लघु आणि मध्यम उद्योग मंत्रालयाने 26.06.2020 रोजी जारी केलेल्या मूळ अधिसूचना क्रमांक एस.ओ. 2119  मध्ये सुधारणा केली आहे. सुधारित अधिसूचना 2347  16.06.2021 रोजी जारी करण्यात आली असून यानुसार उद्योग करार ईएम भाग -2 आणि उद्योग आधार कराराची वैधता 31.03.2021 ते 31.12.2021 पर्यंत वाढवण्यात आली आहे. ईएम भाग -२ आणि उद्योग आधार करार धारकांना विद्यमान योजनांमधील तरतुदींचा लाभ घेणे सुलभ होईल आणि एमएसएमईच्या प्राधान्य क्षेत्रातील कर्ज देण्याच्या सुविधांसह प्रोत्साहनपर लाभ मिळू शकेल.
सध्या असलेल्या कोविड --19 परिस्थितीत एमएसएमईला येणाऱ्या अडचणी आणि एमएसएमई क्षेत्राच्या हिताशी संबंधित विविध एमएसएमई संघटना, वित्तीय संस्था आणि सरकारी विभागांकडून प्राप्त झालेल्या निवेदनांचा विचार करून ही सुधारणा करण्यात आली आहे.
विद्यमान ईएम भाग - 2 आणि उद्योग आधार सामंजस्य करार धारक 1 जुलै, 2020,रोजी सुरू झालेल्या उद्यम नोंदणीच्या नव्या यंत्रणेकडे नोंदणी करण्यास पात्र असतील.त्याचप्रमाणे शासकीय योजनांचा लाभ मिळवून एमएसएमई बळकट करण्याचा आणि त्यांच्या गतिमान पुनर्लाभाचा त्यांच्या आर्थिक उपक्रमांना आणि रोजगार निर्मितीला चालना देण्याचा मार्ग सुकर होईल, अशी अपेक्षा आहे
इच्छुक उद्योजक https://udyamregmission.gov.in वर विनामूल्य आणि कोणत्याही दस्तऐवजाशिवाय नोंदणी करु शकतात.उद्यम पोर्टलवर नोंदणीसाठी फक्त पॅन आणि आधार आवश्यक आहे. आतापर्यंत या पोर्टलने 17.06.2021  पर्यंत 33,16,210 उद्योगांची नोंदणी आणि वर्गीकरण सुलभ केले आहे.
राष्ट्रपती कार्यालय
उत्तरप्रदेश जागतिक गुंतवणूकदार परिषद-2023 च्या समारोप सत्राला राष्ट्रपतींनी केले संबोधित
राष्ट्रपती द्रौपदी मुर्मू यांनी आज म्हणजे 12 फेब्रुवारी 2023 रोजी उत्तरप्रदेश जागतिक गुंतवणूकदार परिषद 2023 च्या समारोप सत्राला संबोधित केले. या प्रसंगी बोलताना राष्ट्रपती म्हणाल्या की लोकसंख्येचा विचार करता देशातील सर्वात मोठे राज्य असणाऱ्या उत्तरप्रदेशाने अनेक क्षेत्रात आघाडी घेत भारतात अनेक क्षेत्रांमध्ये देशाच्या अर्थव्यवस्थेच्या वाढीत सहयोग दिला आहे.
राजकीय स्थैर्य आणि प्रशासनातील सातत्य हे गुंतवणूकदारांसाठी अत्यंत सहाय्यकारी ठरते ही बाब अधोरेखित करत राष्ट्रपतींनी सध्या उत्तरप्रदेशमध्ये स्थिर आणि निर्णयक्षम सरकार आहे असे सांगितले. उत्तरप्रदेश सरकारने दूरदृष्टीने धोरणे आखली आणि ती राबवली. परिणामी, उत्तरप्रदेश हे नवीन भारतात विकासाचे इंजिन म्हणून आपली भूमिका बजावण्यास उत्तरप्रदेश सक्षम आणि सज्ज आहे असेही त्या म्हणाल्या. या परिषदेतून उत्तरप्रदेशात साधारणतः 35.5 लाख कोटी रुपयांची गुंतवणूक अपेक्षित आहे, यामुळे लाखो लोकांना रोजगार उपलब्ध होतील.
उत्तरप्रदेशात सर्वाधिक म्हणजे साधारणपणे 95 लाख सुक्ष्म, लघु, मध्यम उद्योग आहेत. ही संख्या देशात सर्वाधिक आहे. देशातील उद्योगांचा कणा असणारे सुक्ष्म ,लघु आणि मध्यम उद्योग
शेतीक्षेत्राखालोखाल सर्वाधिक रोजगारसंधी पुरवतात. भारताच्या आर्थिक विकासात उत्तरप्रदेशाचे सुक्ष्म लघु मध्यम उद्योगक्षेत्र महत्वाची भूमिका बजावेल असा विश्वास राष्ट्रपतींनी व्यक्त केला.
उत्तरप्रदेशात पायाभूत सुविधांचा अतिशय वेगाने विकास होत आहे असे राष्ट्रपतींनी नमूद केले.उत्तरप्रदेशात विकसित झालेल्या संरक्षण कॉरिडॉरमुळे संरक्षण क्षेत्रातील भारताच्या आत्मनिर्भरतेला चालना मिळाली आहे. यामुळे गुंतवणूक येऊन रोजगार निर्मिती होईल असे त्या म्हणाल्या.
विकास आणि पर्यावरण यांचा समतोल राखण्यासाठी उत्तरप्रदेश सरकारकडून अनेक प्रयत्न केले जात आहेत असे राष्ट्रपतींनी नमूद केले. नवीकरणीय उर्जेचा विकास, हरित उर्जा मार्ग आणि राष्ट्रीय हरित हायड्रोजन मिशन अंतर्गत उर्जा संक्रमण यामुळे भारताला नेट झीरो एमिशन
उद्दिष्ट साध्य करता येईल, असे त्या म्हणाल्या. गुंतवणूकीच्या वर्धिष्णू वातावरणात स्वयंरोजगारालाही चालना मिळते असे राष्ट्रपतींनी सांगितले.
राष्ट्रपतींच्या भाषणासाठी येथे क्लिक करा.
पंतप्रधान कार्यालय
जागतिक सिंह दिनानिमित्त, सिंहांच्या अधिवासाचे रक्षण करण्यासाठी काम करणाऱ्या सर्वांचे पंतप्रधानांनी केले कौतुक
पंतप्रधान नरेंद्र मोदी यांनी जागतिक सिंह दिनानिमित्त सिंहांच्या अधिवासाचे रक्षण करण्यासाठी काम करणाऱ्या सर्वांच्या समर्पणाचे कौतुक केले आहे.
पंतप्रधानांनी ट्विट केले:
“जागतिक सिंह दिन हा भव्य पराक्रमी सिंहांचा उत्सव साजरा करण्याचा एक प्रसंग आहे. सिंह आपल्या सामर्थ्याने आणि भव्यतेने आपल्या सर्वांचे हृदय मोहित करतात. आशियाई सिंहांचा रहिवास असल्याचा भारताला अभिमान आहे आणि गेल्या काही वर्षांपासून भारतात सिंहांच्या संख्येत सातत्याने वाढ होत आहे. सिंहांच्या अधिवासाच्या रक्षणासाठी काम करणाऱ्या सर्वांचे मी कौतुक करतो. पुढील पिढ्यांसाठी, सिंहाच्या संख्येत भर पडत राहील असे आपण त्यांचे पालनपोषण आणि संरक्षण करत राहू या.”
आरोग्य आणि कुटुंब कल्याण मंत्रालय
आरोग्य संशोधन क्षेत्रात भारत आणि नेपाळ यांच्यातल्या सामंजस्य कराराला मंत्रिमंडळाची मंजुरी
नवी दिल्ली, 30 जून 2021
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला भारतीय वैद्यकीय संशोधन परिषद , भारत आणि नेपाळ आरोग्य संशोधन परिषद , नेपाळ यांच्यात अनुक्रमे 17 नोव्हेंबर 2020 आणि 4 जानेवारी 21 रोजी स्वाक्षरी झालेल्या सामंजस्य कराराची माहिती देण्यात आली.
सीमेपलीकडील आरोग्य समस्या, आयुर्वेद/पारंपारिक औषध आणि औषधी वनस्पती, हवामान बदल आणि आरोग्य, असंसर्गजन्य रोग, मानसिक आरोग्य, लोकसंख्या आधारित कर्करोग रजिस्ट्री, उष्णकटिबंधीय रोग , इन्फ्लूएंझा, क्लिनिकल ट्रायल रजिस्ट्री, आरोग्य संशोधन नीतीमत्ता, ज्ञान, स्किल टूल्स, विद्यार्थी यांच्या देवाणघेवाणीतून क्षमता निर्मिती आणि साधने, मार्गदर्शक तत्त्वे, प्रोटोकॉल आणि आरोग्य संशोधनाशी संबंधित पद्धती स्वीकारण्यासाठी सहकार्य यासारख्या परस्पर हिताच्या संयुक्त संशोधन उपक्रमांवर सहकार्य हे या कराराचे उद्दिष्ट आहे.
प्रत्येक देश या सामंजस्य करारानुसार मंजूर संशोधनाच्या घटकांना त्यांच्या देशात संशोधन करण्यासाठी निधी देईल किंवा त्रयस्थ पक्षाच्या निधीसाठी संयुक्तपणे अर्ज करु शकेल. मंजूर सहकार्य प्रकल्पांतर्गत वैज्ञानिकांच्या प्रवासाचा खर्च वैज्ञानिक पाठवणारा देश करेल तर यजमान देश वैज्ञानिक/संशोधकाचा निवास आणि राहण्याचा खर्च करेल. त्या वेळी उपलब्ध असलेल्या निधी नुसार कार्यशाळा/सभा व संशोधन प्रकल्पांसाठी निधीची वचनबद्धता वेळोवेळी निश्चित केली जाऊ शकते. या सर्व उपक्रमांच्या अंमलबजावणीची व्यवस्था उपक्रम सुरू होण्यापूर्वी दोन्ही पक्षांकडून मान्य केली जाईल.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
केंद्रीय लोकसेवा आयोग
संयुक्त सचिव आणि संचालक स्तरीय पदांसाठी कंत्राटी तत्वावर लॅटरल भरती
भारत सरकारच्या कार्मिक आणि प्रशिक्षण विभागाकडून प्राप्त झालेल्या आवश्यकतेनुसार, राष्ट्र उभारणीत योगदान देऊ इच्छिणाऱ्या प्रतिभा संपन्न भारतीय नागरिकांना कंत्राटी पद्धतीने वाणिज्य आणि उद्योग मंत्रालय, महसूल विभाग, अर्थ मंत्रालय आणि कृषी आणि शेतकरी कल्याण मंत्रालयात संयुक्त सचिव स्तरावर आणि सरकारच्या खालील विविध मंत्रालये/विभागात संचालक स्तरावर काम करण्यासाठी आमंत्रित करण्यात येत आहे:-
- वाणिज्य आणि उद्योग मंत्रालय
- आर्थिक सेवा विभाग, अर्थ मंत्रालय
- आर्थिक व्यवहार विभाग, अर्थ मंत्रालय
- कृषी आणि शेतकरी कल्याण मंत्रालय
- कायदा आणि न्याय मंत्रालय
- शालेय शिक्षण व साक्षरता विभाग, शिक्षण मंत्रालय
- उच्च शिक्षण विभाग, शिक्षण मंत्रालय
- ग्राहक व्यवहार, अन्न व सार्वजनिक वितरण मंत्रालय
- आरोग्य आणि कुटुंब कल्याण मंत्रालय
- रस्ते वाहतूक आणि महामार्ग मंत्रालय
- जलशक्ती मंत्रालय
- हवाई वाहतूक मंत्रालय
- कौशल्य विकास आणि उद्योजकता मंत्रालय
सविस्तर जाहिरात व सूचना 6 फेब्रुवारी 2021 रोजी आयोगाच्या संकेतस्थळावर अपलोड केल्या जातील. इच्छुक उमेदवार 6 फेब्रुवारी 2021 ते 22 मार्च 2021 पर्यंत अर्ज करू शकतात.
ग्राहक व्यवहार, अन्न आणि सार्वजनिक पुरवठा मंत्रालय
एफ सी आय अर्थात भारतीय अन्न महामंडळाच्या महाराष्ट्र प्रादेशिक कार्यालयाद्वारे, खुला बाजार विक्री योजना  अंतर्गत गहू आणि तांदूळ विक्री
भारतीय अन्न महामंडळ, प्रादेशिक कार्यालय महाराष्ट्र यांनी ओएमएसएस  अर्थात खुला बाजार विक्री योजना  अंतर्गत, जून 23 च्या शेवटच्या आठवड्यापासून  गहू आणि तांदूळ, विक्रीसाठी उपलब्ध करुन देण्यास सुरुवात केली आहे.
गहू आणि तांदूळ साठा खरेदी करु इच्छिणारे खरेदीदार, एफ सी आय च्या "m-Junction Services Limited"  या ई-लिलाव सेवा प्रदाता सुविधेवर स्वतःची नावनोंदणी करून खरेदीसाठी बोली लावू शकतात. खरेदीदारांच्या नावनोंदणीची आणि खरेदीदार म्हणून नोंदणीकृत होण्याची संपूर्ण प्रक्रिया, 72 तासांच्या आत पूर्ण केली जाईल. प्रक्रिया उद्योजक/पीठ गिरण्या/गहू उत्पादनांचे उत्पादक आणि व्यापारी/घाऊक खरेदीदार/तांदूळ उत्पादक, यामध्ये सहभागी होऊ शकतात. 23.08.2023 रोजी होणाऱ्या लिलावासाठी गोवा राज्यासह संपूर्ण महाराष्ट्र प्रदेशातील 25 गोदामांतून 10000 मेट्रिक टन गव्हाचा आणि 34 गोदामांतून 20000 मेट्रिक टन तांदूळाचा साठा उपलब्ध करुन देण्यात आला आहे. ओएमएसएस  योजनेमुळे, वाढत्या किमतींवर नियंत्रण ठेवण्यास मदत मिळून, सर्वसामान्यांना मोठा दिलासाही मिळू शकेल.
पंतप्रधान कार्यालय
पंतप्रधानांनी जागतिक आरोग्य दिनानिमित्त आपल्या वसुंधरेला निकोप बनवण्यासाठी काम करणाऱ्यांबद्दल व्यक्त केली कृतज्ञता
पंतप्रधान नरेंद्र मोदी यांनी जागतिक आरोग्य दिनानिमित्ताने आपल्या वसुंधरेला निकोप बनवण्यासाठी काम करणाऱ्यांबद्दल कृतज्ञता व्यक्त केली आहे.
केंद्रीय आरोग्य आणि कुटुंब कल्याण मंत्री डॉ मनसुख मांडवीय यांचे ट्विट सामायिक करत पंतप्रधान म्हणाले:
“जागतिक आरोग्य दिनानिमित्ताने आपल्या वसुंधरेस निकोप बनवण्यासाठी काम करणाऱ्यांबद्दल आपण कृतज्ञता व्यक्त करत आहोत. आमचे सरकार आरोग्य पायाभूत सुविधा वाढवण्यासाठी आणि लोकांना दर्जेदार आरोग्य सेवा सुनिश्चित करण्यासाठी काम करत राहील.”
खाण मंत्रालय
ओदिशा जिल्ह्यात सोन्याचे साठे
नवी दिल्ली, 20 मार्च 2023
भारतीय भूगर्भीय सर्वेक्षण , फील्ड सीझन प्रोग्राम [एफएसपी] 2018-19 दरम्यान, ओदिशाच्या देवघर जिल्ह्यातील अडश खाणीत धातू उत्खननासाठी 'सामान्य अन्वेषण'  करण्यात आले ज्यामध्ये तांबे या धातूसोबत सोनेही आढळून आले. जीएसआयने अडश खाणीत 0.97 पीपीएम सोन्याचे खनिज असलेला 0.90 मेट्रिक टन साठा शोधला आहे. लिलावासाठी संसाधन-संपन्न भूवैज्ञानिक अहवाल ओदिशा राज्य सरकारकडे सुपूर्द करण्यात आला आहे. खाणीच्या लिलावानंतर, सूचित संसाधन यशस्वी बोलीदारांद्वारे खाणयोग्य राखीव क्षेत्र श्रेणीसुधारित केले जाऊ शकते.
कोळसा, खाण आणि संसदीय कामकाज मंत्री प्रल्हाद जोशी यांनी आज राज्यसभेत एका लेखी उत्तरात ही माहिती दिली.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
संरक्षण मंत्रालय
भारत-भूतान दरम्यानचे द्विपक्षीय संरक्षण सहकार्य वाढवण्यासाठी संरक्षण सचिव आणि रॉयल भूतान आर्मीचे मुख्य ऑपरेशन अधिकारी यांची नवी दिल्ली येथे बैठक
नवी दिल्ली, 3 नोव्हेंबर 2022
रॉयल भूतान आर्मीचे मुख्य ऑपरेशन अधिकारी  लेफ्टनंट जनरल बट्टू शेरिंग यांनी आपल्या भारत भेटी दरम्यान 01 नोव्हेंबर 2022 रोजी संरक्षण सचिव गिरीधर अरमाने यांची नवी दिल्ली येथे भेट घेतली. त्यांच्या संवादादरम्यान, त्यांनी दोन्ही देशांच्या लष्करांमध्ये सुरु असलेल्या संरक्षण सहकार्यावर चर्चा केली आणि एकमेकांबरोबरचे सहकार्य वाढवण्यासाठी परस्पर हिताच्या मुद्द्यांचा आढावा घेतला.
संरक्षण सचिवांनी, लेफ्टनंट जनरल बट्टू शेरिंग यांनी रॉयल भूतान आर्मीचे मुख्य ऑपरेशन अधिकारी म्हणून 17 वर्षे पूर्ण केल्याबद्दल त्यांचे अभिनंदन केले. भारतीय लष्करी प्रशिक्षण संघाबरोबरच्या सकारात्मक संबंधांबद्दल लेफ्टनंट जनरल बट्टू शेरिंग यांनी आनंद व्यक्त केला आणि 1962 सालापासून भूतानच्या कल्याणासाठी त्यांनी दिलेल्या योगदानाचा त्यांनी विशेष उल्लेख केला.
गिरीधर अरमाने यांनी महामहीम जिग्मे खेसर नामग्याल वांगचुक यांनी सुरू केलेल्या राष्ट्रीय सेवा कार्यक्रमाची  प्रशंसा केली. युवा वर्गाच्या कौशल्य विकासाच्या क्षेत्रात भारत आणि भूतान यांच्यातील सहकार्याच्या संभाव्य मार्गांवर त्यांनी चर्चा केली.
चेन्नई येथील ऑफिसर्स ट्रेनिंग अकादमीमध्ये झालेल्या दीक्षांत समारंभाचा लेफ्टनंट जनरल बट्टू शेरिंग यांनी घेतलेल्या आढाव्याची या कार्यक्रमात प्रशंसा झाली. संरक्षण सचिव आणि सीओओ, आरबीए यांनी भारत आणि भूतान दरम्यानच्या मजबूत मैत्रीपूर्ण संबंधांना दुजोरा दिला आणि परस्परांसोबत सौहार्द आणि मैत्री कायम ठेवण्याच्या दोन्ही बाजूंच्या वचनबद्धतेचा पुनरुच्चार केला.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
पंतप्रधान कार्यालय
उत्तर प्रदेशातील मुझफ्फरनगर येथील पशुप्रदर्शन आणि शेतकरी मेळ्याचे पंतप्रधानांकडून कौतुक
शेतकरी प्रदर्शन शेतकऱ्यांना आधुनिक तंत्रज्ञानाचा अवलंब करण्यास प्रोत्साहित करतात, असे पंतप्रधान नरेंद्र मोदी यांनी म्हटले आहे.
स्थानिक खासदार आणि केंद्रीय राज्यमंत्री डॉ. संजीव बल्यान यांनी उत्तर प्रदेशातील मुझफ्फरनगर येथील पशुप्रदर्शन आणि शेतकरी मेळ्याची काही क्षणचित्रे ट्विटरच्या माध्यमातून सामायिक केले आहेत, त्याचे पंतप्रधानांनी कौतुक केले आहे.
पंतप्रधानांनी ट्विट केले:
"खूप चांगला प्रयत्न! यासारख्या शेतकरी मेळाव्यातून, जिथे जास्तीत जास्त शेतकरी बंधू-भगिनी आधुनिक तंत्रज्ञान अवलंबण्यासाठी प्रेरीत होतील, त्याचबरोबर त्यांचे उत्पन्नाचे स्रोत ही वाढतील."
पंतप्रधान कार्यालय
राष्ट्रीय एकता दिनानिमित्त पंतप्रधानांनी केवडिया येथे दिली राष्ट्रीय एकता शपथ
नवी दिल्ली, 31 ऑक्टोबर 2019
राष्ट्रीय एकता दिनानिमित्त पंतप्रधान नरेंद्र मोदी यांनी आज केवडिया येथे ‘स्टॅच्यू ऑफ युनिटी’ येथे राष्ट्रीय एकता शपथ दिली. देशभरातल्या विविध पोलिस पथकांनी सादर केलेल्या राष्ट्रीय एकता दिन संचलनाची त्यांनी पाहणी केली.
2014 पासून 31 ऑक्टोबर हा दिवस राष्ट्रीय एकता दिन म्हणून साजरा केला जातो. या दिवशी देशभरात आयोजित करण्यात येणाऱ्या एकता दौडमधे समाजातल्या विविध स्तरातले लोक सहभागी होतात.
विविध राज्यांचे ध्वजवाहक आणि गुजरात छात्र सेनेने पंतप्रधानांसमोर ‘एक भारत, श्रेष्ठ भारत’ संकल्पनेवर आधारित प्रात्यक्षिके सादर केली. पंतप्रधानांसमोर एनएसजी, सीआयएसएफ, एनडीआरएफ,सीआरपीएफ, गुजरात पोलीस, जम्मू काश्मीर पोलिसांनी आपआपल्या दलाची प्रात्यक्षिके पंतप्रधानांसमोर सादर केली.
त्यानंतर पंतप्रधानांनी केवडिया येथे तंत्रज्ञान प्रदर्शन स्थळाचे उद्घाटन केले. आधुनिक तंत्रज्ञानाचे दर्शन घडवणाऱ्या आणि हवाई सुरक्षेसह पोलीस दलाच्या आधुनिकीकरणापर्यंत विविध संकल्पनांवर आधारित पोलीस दलाच्या स्टॉल्सनांही पंतप्रधानांनी भेट दिली.
B.Gokhale/N.Chitale/P.Malandkar
(Visitor Counter : 76